கேள்வி: பிரகலாத ஜோஷி - ஆரம்பகால வாழ்க்கையும் கல்வியும் பற்றி தகவல் சொல்.
பதில்: பிரகலாத் ஜோஷி 27 நவம்பர் 1962 அன்று இந்தியாவின் மைசூர் அரசு பிஜப்பூர், வெங்கடேசு ஜோஷி, மாலதிபாய் ஜோஷி இணையோருக்கு மகனாகப் பிறந்தார். இவரது தந்தை இந்திய இரயில்வேயின் ஊழியராக இருந்தார். ஜோஷி தனது பெற்றோருக்கு மூன்றாவது குழந்தை ஆவார். ஜோஷியின் தொடக்கக் கல்வி இரயில்வே பள்ளியிலும், இடைநிலைக் கல்வியானது ஹூப்ளி நியூ இங்கிலீஷ் பள்ளியிலும் அமைந்தது. மேலும் உயர் கல்விக்காக, ஜோஷி ஹூப்ளியில் உள்ள ஸ்ரீ கடசித்தேசுவரா கலைக் கல்லூரியில் பட்டம் பெற்றார்.
கேள்வி: பிரகலாத ஜோஷி - ஆரம்பகால அரசியல் வாழ்க்கை குறித்து விரிவாக சொல்லுங்கள்.
பதில்: தனது ஆரம்பநாட்களில் தொழில்முனைவோராக இருந்த பிரகலாத் ஜோஷி, 1992 முதல் 1994 வரை கருநாடகாவின் ஹூப்ளியில் உள்ள இத்கா மைதானத்தில் மூவர்ணக் கொடியை ஏற்றும் போராட்டத்தை ஒருங்கிணைத்ததன் மூலம் அரசியல் களத்தில் தீவிரமாக ஈடுபட்டார். இந்த ஆண்டுகளில் இவர் "காஷ்மீரைக் காப்போம் இயக்கத்தை" வழிநடத்தினார். இது மாநிலத்தின் இப்பகுதிகளில் இவரை ஒரு பிரபலமான நபராக மாற்றியது. பின்னர் இவர் தார்வாட் மாவட்டம் பாரதிய ஜனதா கட்சியின் (பாஜக) தலைவராகத் தேர்ந்தெடுக்கப்பட்டார். இவர் முதன்முதலில் 2004 இந்தியப் பொதுத் தேர்தல் போட்டியிட்டு, தார்வாட் மக்களவைத் தொகுதியில் இந்திய தேசிய காங்கிரசு பி. எசு. பாட்டீலைத் தோற்கடித்து வெற்றி பெற்றார். இத்தொகுதியில் தொடர்ந்து மூன்று தேர்தல்களில் வெற்றி பெற்ற இவர், தார்வாட்டின் தற்போதைய நாடாளுமன்ற உறுப்பினராக உள்ளார். 2009 பொதுத் தேர்தலில், கருநாடகாவில் உள்ள 28 தொகுதிகளில் பெரும்பாலான அமைச்சர்களும் நாடாளுமன்ற உறுப்பினர்களும் தோல்வியைச் சந்தித்த நிலையில், இவர் இரண்டாவது அதிகபட்ச வாக்குகள் வித்தியாசத்தில் வெற்றி பெற்றார். 2019-இல், ஒரு லட்சத்திற்கும் அதிகமான வாக்குகள் வித்தியாசத்தில் வெற்றி பெற்று இரண்டாவது முறையாக தார்வாட் தொகுதியைத் தக்க வைத்துக் கொண்டார். ஜோஷி சிறுவயதிலிருந்தே இராட்டிரிய சுயசேவக் சங்கத்தின் உறுப்பினராக இருந்து வருகிறார்.
கேள்வி: பிரகலாத ஜோஷி - மத்திய அமைச்சர் பற்றி தகவல் சொல்.
பதில்: File:Shri Pralhad Joshi taking charge as the Union Minister for Coal, in New Delhi on May 31, 2019 (1).jpg பொறுப்பேற்கும் பிரகலாத் ஜோஷி]] ஜோஷி 30 மே 2019 அன்று மத்திய அமைச்சராகப் பதவியேற்றார். மேலும் இவர் நாடாளுமன்ற விவகாரங்கள் அமைச்சராகவும், நிலக்கரி அமைச்சராகவும் மற்றும் சுரங்கத் துறை அமைச்சராகவும் நியமிக்கப்பட்டார். இந்த அமைச்சுப் பதவிகளில் இவரது பதவிக் காலம் சூன் 2024 வரை நீடித்தது. 2024 இந்தியப் பொதுத் தேர்தல் பிறகு, சூன் 2024 இல் ஜோஷி நுகர்வோர் நலன், உணவு மற்றும் பொது விநியோக அமைச்சகம் (இந்தியா) புதிய மற்றும் புதுப்பிக்கத்தக்க ஆற்றல் அமைச்சராகவும் நியமிக்கப்பட்டார். தார்வாட் மக்களவைத் தொகுதியிலிருந்து தொடர்ந்து ஐந்தாவது முறையாக ஜோஷி வெற்றி பெற்றது, அத்தொகுதியில் எந்தவொரு வேட்பாளரும் பெற்ற தொடர் வெற்றிகளின் சாதனையாகும். இருப்பினும் குறைந்த வாக்கு வித்தியாசத்தில் வெற்றி பெற்றதால் தான் மகிழ்ச்சியடையவில்லை என்று ஜோஷி தெரிவித்தார். 2026 நீட் வினாத்தாள் கசிவு சர்ச்சையைத் தொடர்ந்து நாடு தழுவிய அளவில் மாணவர்கள் போராட்டம் நடத்தியதால், சூலை 25 அன்று கல்வி அமைச்சர் தர்மேந்திர பிரதான் தனது பதவியிலிருந்து விலகினார். இதைத் தொடர்ந்து ஜோஷிக்கு கல்வி அமைச்சரின் கூடுதல் பொறுப்பு வழங்கப்பட்டது.